Ταζίν με αρνίσιο κότσι και δαμάσκηνα
Τα δαμάσκηνα δίνουν μια γλυκόξινη γεύση σε αυτό το πιάτο και αποκαλύπτουν την περσική προέλευσή του.
1 κουτ. σούπας ελαιόλαδο, 30 γρ. βούτυρο, 4-6 αρνίσια κότσια, περίπου 200 γρ. το καθένα (όσο µεγαλύτερα βρούµε τόσο καλύτερα – καλό είναι να τα παραγγείλουµε στον κρεοπώλη µας, γιατί δεν τα βρίσκουµε εύκολα), 1 κρεµµύδι ξερό, χοντροκοµµένο, 1/8 κουτ. γλυκού κρόκος, σε σκόνη (σαφράν), 1/2 κουτ. γλυκού τζίντζερ, σε σκόνη, 2 ξυλάκια κανέλας, 4 κλωνάρια φρέσκου κόλιανδρου, δεµένα σε µατσάκι (αν δεν µας αρέσει, τον αντικαθιστούµε µε µαϊντανό), προαιρετικά, η φλούδα από 1/2 λεµόνι, σε φαρδιές λωρίδες, 300 γρ. δαµάσκηνα χωρίς κουκούτσι, 2 κουτ. σούπας µέλι, 1 κουτ. γλυκού σουσάµι, καβουρδισµένο σε αντικολλητικό τηγάνι, χωρίς λιπαρή ουσία, για 3-4 λεπτά, αλάτι, πιπέρι φρεσκοτριµµένο
Για να φτιάξουμε ταζίν με αρνίσιο κότσι και δαμάσκηνο, ζεσταίνουμε, σε µια κατσαρόλα µε χοντρό πάτο,  το ελαιόλαδο και το βούτυρο σε δυνατή φωτιά και σοτάρουµε τα κότσια για 4-5 λεπτά, µέχρι να ροδίσουν από όλες τις πλευρές. Στη συνέχεια, αφαιρούµε τα κότσια µε τρυπητή κουτάλα και τα µεταφέρουµε σε πιατέλα.Χαµηλώνουµε τη φωτιά σε µέτρια, προσθέτουµε το κρεµµύδι και σοτάρουµε απαλά για 5 λεπτά µέχρι να µαλακώσει. Προσθέτουµε 380 ml νερό, τον κρόκο, το τζίντζερ, την κανέλα, τα κλωναράκια κόλιανδρο (αν χρησιµοποιήσουµε) και αλατοπίπερο. Ανακατεύουµε καλά και ξαναβάζουµε τα κότσια στο σκεύος. Σκεπάζουµε την κατσαρόλα και σιγοβράζουµε σε χαµηλή φωτιά για 40 λεπτά. Έπειτα, προσθέτουµε τις λωρίδες από τη φλούδα λεµονιού και µαγειρεύουµε για άλλα 20 λεπτά.Προσθέτουµε τα δαµάσκηνα και το µέλι, σκεπάζουµε και σιγοβράζουµε για 30 λεπτά ακόµα ή µέχρι να µαλακώσει πολύ το αρνί. Αφαιρούµε και πετάµε τα κλωναράκια κόλιανδρο (αν χρησιµοποιήσουµε). Σερβίρουµε, το ταζίν με αρνίσιο κότσι και δαμάσκηνο, ζεστό, πασπαλισµένο µε σουσάµι.
Αρνί,Δαμάσκηνα,Κρεμμύδι